text: VÍDEO «A la deriva», la nova cançó de l'últim àlbum de Txarango | Osona.com
  VÍDEO «A la deriva», la nova cançó de l'últim àlbum de Txarango
  El tema arriba acompanyat d'un videoclip amb imatges del grup a l'Índia
  Txarango publica aquest dijous A la deriva, el primer avançament del seu quart i darrer disc, De vent i ales, que es publicarà pròximament. La cançó arriba acompanyada d'un videoclip amb imatges del grup a l'Índia, que ja es pot veure a YouTube i a totes les plataformes digitals.
  Tal com va explicar Txarango ara fa dues setmanes a través de la petita peça documental De vent i ales penjada a Youtube, les noves cançons neixen d'experiències com dormir al peu del Mont Fuji, córrer sota la pluja a les muntanyes del cafè al nord de Colòmbia, de fer la ruta dels Balcans d'entrada a Europa al costat de persones a la recerca de refugi o de caminar amb cura al desert ple de mines dels camps sahrauís o acompanyats dels dioles a Caparan (Senegal).